Base de dades MySQL per a WordPress - Josep Maria Solanes Base de dades MySQL per a WordPress - Josep Maria Solanes\nBase de dades MySQL per a WordPress\nbase de dades | cloud | linux | mysql mariadb | sysadmin | tothom | wordpress\nAquesta entrada tracta la preparació d’un servidor de base de dades MySQL en Ubuntu Server per mantenir blocs basats en WordPress. La instal·lació del servei de base de dades es fa de dues formes diferents:\nEstàndard, des dels repositoris estàndards de la distribució, en aquest cas Ubuntu Server.\nDes del repositori oficial de Oracle, on es pot escollir la última versió.\nUn cop desplegat el servei, fem una ullada als primers passos a seguir i la instal·lació en un equip Windows de les eines d’entorn gràfic Workbench per treballar amb les bases de dades MySQL.\nInstal·lació estàndard MySQL en la distribució Ubuntu Server\nUn cop tenim un servidor Linux, en aquest cas una distribució Ubuntu Server, configurat i actualitzat, és el moment de desplegar el servei de base de dades MySQL. A l’estar tot preparat ens els repositoris de Ubuntu no és un procés massa complicat. Des del símbol de comandes escrivim:\nEl sistema s’encarrega de buscar totes les dependències del servei, demanant confirmació per la instal·lació. Contestar amb prement la tecla Y de Yes per continuar.\nDurant la instal·lació se’ns demana per la contrasenya de l’usuari root de la base de dades. Ha de ser una contrasenya forta, que ja ens coneixem.\nEsperar a que acabi de fer la instal·lació i configuració del servei i ens deixi al símbol de comandes. És el moment de comprovar en quin estat ha quedat el servei:\nInstal·lació des dels repositori de MySQL en Ubuntu\nPer la instal·lació de la última versió, des del repositori oficial, cal afegir-lo per permetre les descàrregues. El llistat de repositoris es pot descarregar de l’adreça web http://dev.mysql.com/downloads/repo/apt/. Seleccionar l’adreça URL del fitxer corresponent a la distribució i descarregar-lo en el sistema operatiu on fer la instal·lació. Per exemple amb el WGET:\nAfegir el fitxer amb els repositoris al sistema:\nSe’ns demana per quina configuració es vol fer. Es pot deixar per defecte o modificar segons les necessitats. En el meu cas, vull desplegar la versió 5.7, pel que seleccionaré el servidor MySQL per canviar-lo.\nSi es vol, tot i que en un servidor no és massa recomanable, es poden desplegar les eines de MySQL (Workbench, utilitats i el MySQL router) i els connectors. En cas afirmatiu, seleccionar a Enabled.\nQuan tot sigui del nostre grat, seleccionar Apply per deixar configurat el repositori, que no la instal·lació!\nActualitzar els repositoris del sistema operatiu:\nFer la instal·lació, pròpiament dita, del servei de base de dades MySQL:\nEl sistema busca totes les dependències del servei, demanant confirmació per la instal·lació. Contestar prement la tecla Y de Yes per continuar.\nPrimers passos amb MySQL\nAmb el servei operatiu de MySQL toca afinar la configuració. S’acaba de fer una instal·lació local, però i si es vol accedir a aquest MySQL des d’un altre equip de la xarxa? Per exemple en un muntatge a Microsoft Azure, on s’utilitza el servei Web pel frontal, però la base de dades és gestionar des d’una màquina virtual IaaS pròpia.\nS’ha d’assegurar que el servei escolta per a totes les adreces IP i no només per la local. Per això, modificar el fitxer de configuració mysqld.cnf i comentar la línia que enllaça el servei a l’adreça IP local. Des de la consola escrivim:\nCercar la línia bind-address = 127.0.0.1 per afegir un coixinet (#) al davant, d’aquesta forma queda com a comentari i no s’aplica la seva configuració. Guardar i tancar el fitxer, recordeu, des del VI, escriure la combinació:\nReiniciar el servei de MySQL per aplicar els canvis.\nDe pas, també es pot assegurar que el tallafocs del sistema operatiu permet l’accés al port de MySQL, per defecte el TCP 3306, des de la xarxa externa:\nGuardar els canvis, que si es reinicia l’equip després no sabem perquè deixa de funcionar!\nCrear la base de dades per a WordPress\nCada instància de WordPress necessita de la seva base de dades. Abans de fer la instal·lació de WordPress cal preparar aquesta base de dades. Accedir al símbol de comandes de MySQL:\nPer si tot ens encaixa, es pot comprovar la versió i configuració del servidor de MySQL amb la següent comanda, no ens deixem el ; al final de cada instrucció:\nPer veure les bases de dades que allotja el servidor i a les què hi tenim permís d’accés. Recordar que no es poden crear dues bases de dades amb el mateix nom:\nPer crear una nova base de dades que es dedicarà a la instància de WordPress:\ncreate database dbwordpresstest;\nPer crear un usuari amb ús exclusiu de la base de dades anterior i què es pugui connectar des de qualsevol equip:\ncreate user 'usrdbtest'@'%' identified by 'P@ssw0rd12';\nDonar tots els permisos a l’usuari anterior sobre la base de dades creada anteriorment:\ngrant all privileges on dbwordpresstest.* TO 'usrdbtest'@'%';\nEn cas de poder ajustar l’adreça des d’on es farà la connexió, substituir el símbol % per l’adreça IP. Per exemple, per permetre les connexions només des de l’equip 192.168.0.3:\ncreate user 'usrdbtest'@'192.168.0.3' identified by 'P@ssw0rd12';\nActualitzar els permisos dels usuaris en el servidor, és molt recomanable per esborrar les memòries cau de permisos:\nJa tenim la base de dades creada, comprovem-ho en el llistat:\nI els permisos dels usuaris, són els correctes?:\nInstal·lar MySQL Workbench per connectar a la base de dades\nMySQL Workbench és un conjunt d’eines, en entorn gràfic, que ens permet treballar amb el MySQL, per alguns, amb més comoditat des de la nostra estació de treball habitual. S’instal·la a banda del servidor i es pot descarregar des de l’apartat de la comunitat de la Web oficial de MySQL a http://dev.mysql.com/downloads/workbench/. Seleccionar la plataforma que correspongui al sistema operatiu on s’han d’instal·lar les eines i clicar al botó descarregar.\nSe us demana per quina versió es vol descarregar, la instal·lació mitjançant Web o la sencera. Millor escollir la sencera per no trobar-se sorpreses durant la instal·lació. Un cop descarregat, executar el fitxer. Demana permisos d’administració per poder instal·lar, clicar el botó Si.\nS’inicia l’instal·lador amb una primera pantalla d’acceptació dels termes de la llicència. Marcar el piscu d’acceptació i clicar el botó Següent.\nPermet escollir el tipus de instal·lació segons la finalitat. Com que la idea és treballar remotament amb un servidor de MySQL extern, seleccionant només el client n’hi ha suficient. No obstant, com a mi no m’agrada massa això dels assistents, prefereixo marcar personalitzada per poder escollir què instal·lar. Clicar el botó Següent.\nApareixen tots els productes per poder desplegar en l’equip, però tampoc és la intenció d’instal·lar-ho tot a sac. Clicant el botó Edit de l’apartat filtre, es poden filtrar tots els productes per poder trobar les opcions més adients.\nIndicar segons la categoria, la versió o l’arquitectura i clicar el botó Filtre per filtrar.\nAnar desplaçant els productes que es volen instal·lar a la banda dreta amb els botons de fletxes del mig. Quan tot sigui del nostre gust, clicar el botó Següent. En la fotografia instal·lem l’entorn Workbench, el Fabric i les Utilitats, el connector per ODBC, la documentació i els exemples. En quan els exemples, sinó s’instal·la el servidor sobre la mateixa màquina no es permetrà la seva configuració.\nEs comproven les possibles dependències dels productes seleccionats i, s’hi falten, es dóna la possibilitat d’instal·lar-les, seleccionant el producte que les necessita i clicar el botó Executar.\nEn la foto, falta el Runtime de Microsoft Visual C++ 2013, clicant el botó Executar s’inicia l’instal·lador. Cal marcar el piscu acceptant els termes i condicions i clicar el botó Instal·lar.\nAcabada la instal·lació, prémer el botó Tancar. Com que hi havia dos productes que el requerien es torna a iniciar l’assistent d’instal·lació de la runtime. A l’estar ja instal·lat, es dóna la possibilitat de modificar la instal·lació o bé donar-lo per Tancat. Clicar el botó Tancar de nou.\nLa comprovació de requisits ja és correcte i per tant es pot continuar amb la instal·lació, clicar el botó Següent.\nTípic resum dels productes a instal·lar. Clicar el botó Executar.\nFinalitzada la instal·lació de productes correctament, clicar el botó Següent.\nEs necessita configurar l’apartat d’exemples, si s’ha instal·lat un servidor en la mateixa màquina, clicar el botó Següent., en cas contrari, clicar el botó Cancel·lar per obviar la seva configuració.\nEs dóna per acabada la instal·lació. Es pot deixar marcat el piscu d’iniciar l’aplicació a l’acabar la instal·lació i clicar el botó Finalitzar per tancar l’assistent d’instal·lació.\nIniciant l’aplicació MySQL Workbench cal establir una connexió amb el servidor de MySQL. Clicar a la icona amb el símbol de + de l’apartat de connexions.\nIndicar les dades de connexió amb el servidor de MySQL. Ull a indicar un usuari que tingui permisos d’inici de sessió des de la xarxa externa i no només local en el servidor.\nHostname: Nom FQDN o adreça IP del servidor de base de dades.\nPort: Port TCP per on dóna servei el servidor de base de dades. Per defecte és el TCP 3306.\nUsuari: Usuari que s’utilitza per la connexió i que ha de tenir permisos d’inici sobre el propi servidor.\nContrasenya: Clicar el botó Emmagatzemar al magatzem o bé deixar-ho perquè el demani cada cop.\nProvar la connexió amb les dades de l’usuari i base de dades de proves creats al instal·lar el servidor MySQL, clicar el botó Provar connexió. D’aquesta manera ens assegurem que no hi hagi cap error. Si tot és correcte, clicar el botó OK a les dues finestres per continuar.\nTrobem la connexió creada a l’entorn Workbench, clicar sobre ella per establir la connexió.\nS’inicia l’entorn de treball, per defecte, a la banda esquerra el menú de navegació i bases de dades a les que s´hi té accés. Al mig les pestanyes on escriure les comandes i es visualitzen els resultats. Clicar a Estat del servidor.\nVisió ràpida de la configuració i estat del servidor de base de dades.\nI ja per treballar, a la pestanya de Consulta, es poden escriure les comandes de MySQL. Clicant la icona del llamp o la combinació de tecles Control + Intro, s’executen, obtenint el seu resultat a la part inferior.\nA partir d’aquí ja només queda arremangar-se i posar-se a treballar amb les dades.\nI sí, queda penjada una part, la optimització de la base de dades. No menyspreable, al contrari, més aviat necessita una entrada dedicada exclusivament. No obstant, la optimització sempre comença a partir d’una línia base de treball, que no pot estar en blanc, al contrari, hem de deixar el servidor de base de dades en producció entre 24 i 48 hores per poder analitzar correctament què cal modificar segons els paràmetres de càrrega que tingui. Així ja ho sabeu, aneu carregant el servidor.


El Centre Binomi d’Esparreguera participa al Robolot 2022 – La Bústia\nPer Redacció / La Bústia 25 de maig de 2022 a les 19:20 0 253 Visites\nEl projecte aposta per la innovació, la formació, el coneixement i el benestar de les persones\nEl Centre tecnopedagògic Binomi, amb seu a Esparreguera, ha participat un any més al Robolot, un projecte que és una finestra oberta al món des del Baix Llobregat Nord i un espai psicoeducatiu i tecnolopedagògic propi que capacita a les persones per viure i conviure en un món digital on la intel·ligència artificial és una realitat. Enguany, el certamen ha arribat a la 21a edició i s’ha celebrat els dies 6 i 7 de maig.\nEl Centre Binomi ha desenvolupat amb èxit els reptes del Robolot 2022. Ho ha fet amb alumnes d’Educació Infantil, Primària, Secundària obligatòria i Secundària postobligatòria principalment d’Esparreguera, Collbató, Masquefa i Sant Esteve.\nGran part d’aquest alumnat, que desenvolupa de manera presencial el projecte a Esparreguera, ha participat en el repte Mapping en les categories individuals i d’Internivells i se’ls ha atorgat un premi únic i compartit, ja que ha estat una edició competencial i no competitiva.\nEl premi constava en la projecció dels mappins a la façana de l’Ajuntament d’Olot com a mostra de reconeixement públic del treball de l’alumnat del centre. També com a mostra del compromís que té el Projecte Binomi amb l’Agenda 2030 i els Objectius de Desenvolupament Sostenible.\nD’altra banda, el Centre Binomi també ha participat com a jurat d’experiències d’aprenentatge realitzades per més de 250 joves de Secundària a la Fira STEAMaker. Els projectes, confeccionats a partir de tècniques de robòtica i programació educativa, han estat exposats al Firalet d’Olot el 7 de maig al matí.\nEl Centre tecnopedagògic Binomi d’Esparreguera aposta per la innovació, la formació, el coneixement i el benestar de les persones. L’objectiu del centre és difondre la ciència i tecnologia amb una metodologia i disseny propi a través de pràctiques formatives que capaciten a les persones per viure i conviure en un món digital on la intel·ligència artificial ja és una realitat.\nFotografies: Mappings realitzats pels alumnes del Baix Llobregat projectats com a premi a la façana de l’Ajuntament d’Olot el 6 de maig de 2022 i alumnes programant-los [SE]\nCategoria: Collbató, Cultura, Esparreguera, Masquefa, Sant Esteve Sesrovires


Política de cookies | EQL\nSegons quina sigui l’entitat que gestioni el domini des d’on s’envien les cookies i tracti les dades que s’obtinguin es poden distingir dos tipus: cookies pròpies i cookies de tercers. Existeix també una segona classificació segons el termini de temps que romanen emmagatzemades al navegador del client, podent-se tractar de cookies de sessió o cookies persistents. Finalment, hi ha una altra classificació amb cinc tipus de cookies segons la finalitat per a la qual es tractin les dades obtingudes: cookies tècniques, cookies de personalització, cookies d’anàlisi, cookies publicitàries icookies de publicitat comportamental. Per a més informació pot consultar la Guia sobre l’ús de les cookies de l’Agència Espanyola de Protecció de Dades.\n– Cookies de personalització: Són aquelles que permeten a l’usuari accedir al servei amb algunes característiques de caràcter general predefinides en funció d’una sèrie de criteris en el terminal de l’usuari, com per exemple serien: l’idioma, el tipus de navegador a través del qual accedeix al servei, la configuració regional des d’on accedeix al servei, etc.


L'Aresta celebra la Prèvia de Festa Major amb 'txupinasso' inclós ·\nRedacció 25 Agost 2017 1 min read\nDivendres 25 el pregó i el 25è Ripollet Rock donen la benvinguda a la Festa Major. Una festa que es va inaugurar ahir (dijous 24 d’agost) amb la celebració de la Prèvia organitzada pel col·lectiu L’Aresta. Amb manifest, txupinasso, guerra d’aigua i molt de ritme.\nAvui també es celebra el correbars, el correfoc infantil, el ball de gitanes i per la nit hi haurà contes per adults i concert a la plaça Clos, festival flamenc a la Plaça del Molí i com a novetat ball amb orquestra a la plaça Emma Maleras.\nConsulta els detalls de tots els actes de la Festa Major i no et perdis res.\nTags: Aresta Festa Major\nPrevious: Arriba la Festa Major! Consulta el programa i tots els actes\nNext: El pregó de la Festa Major reivindica les rambles, la pau i l’acollida


Formacions | coaching\nAquí podeu trobar les properes formacions i tallers que realitzarem. Aquests són els temes que m'apasionen, sobre els quals m'agrada treballar i aprendre col·lectivament amb les formacions.\nSi teniu alguna pregunta, voleu saber-ne més o fer-me alguna proposta de temàtica a treballar, m'agradarà molt que m'escriviu i en parlem :)\nDates: Els dilluns, del 15 d’octubre al 17 de desembre de 2018\nLloc: PIJ Calàbria, C/Calàbria, 147 - Barcelona\nMés info: Taller GRATUÏT! Cal INSCRIPCIÓ prèvia al PIAD de l’Eixample\nEstàs cansada/o d'encadenar relacions que et procuren més sofriment que benestar?\nSents malestar tant estant en una relació com estant soltera/o?\nVols gaudir més i continuar aprenent en les teves relacions?\nParlem d'afectivitat i sexualitat a casa\nData: Dimecres 27 de juny de 2018\nHorari :19.00 a 20.30h\nLloc: Casal de Joves Altamira, Passeig del Pont 45 de Cerdanyola del Vallès\nEntenem que és important educar en la sexualitat des de la família, però... per on comencem? Si voleu actualitzar els coneixements i adquirir noves estratègies, us oferim aquest taller per aprendre a gestionar les necessitats, dubtes i curiositats que poden aparèixer amb les vostres filles, fills i fillis.!\nDates: Dissabte 2 de juny del 2018\nHorari: de 10h a 14h i de 16 a 20h\nLloc: Centre cívic Drassanes. C/Nou de la rambla, 43 - Barcelona\nPreu: 69€ (2x1 estudiants i persones a l'atur)\nCom acompanyar els infants coeducativament\nHorari : 19.00 a 20.30h\nLloc: Espai Maria Mercè Marçal (Passatge Dalí 8, 08192 Sant Quirze)\nAquest és un taller adreçat a famílies, en el que es parlarà de com coeducar en la construcció de la identitat de gènere i sexual dels infants, tot revisant els models de gènere apresos i els estereotips de gènere que sovint tenim interioritzats, de forma inconscient, i que generen rigidesa, malestar i fins i tot violències a la vida de les persones.\nEl taller té com a objectiu donar eines a mares i pares per a poder facilitar que la canalla pugui créixer i desenvolupar-se de la manera més lliure possible, independentment del gènere assignat i/o escollit.\nHorari : 19.30 a 21h\nLloc: Ampa Escola Lola Anglada (C/ de la Segarra, 08192 Sant Quirze)\nEntenem que és important educar en la sexualitat des de la família, però... Per on comencem? Les converses que tenim són les més adequades per a la seva edat o per com són?\nSi voleu actualitzar els coneixements i adquirir noves estratègies, us oferim aquest taller per aprendre a gestionar les necessitats, dubtes i curiositats que poden aparèixer amb els vostres fills, filles i fillis.


Basílica de Santa Maria del Mar, el millor exemple d' arquitectura gòtica de Barcelona.\nL4 (Groga): Jaume I\nLa Basílica de Santa Maria del Mar va ser catalogada com a Bé d'Interès Cultural el 3 de Juny de 1931, encara que la seva història es remunta al segle XIV.\nSegons alguns estudis actuals, l'església, la construcció de la qual va començar el 1329 tal com testifiquen les làpides del portal de les Moreres, s'aixeca sobre un antic amfiteatre o sorres romanes. A diferència de la Catedral de Barcelona, associada a la monarquia, la noblesa i l'alt clergat, aquesta basílica pertany exclusivament als feligresos de la zona del port i de la Ribera, ja que va ser sufragada per ells, amb aportacions directes o mitjançant el seu treball.\nTambé coneguda com la Catedral de la Ribera, el seu disseny, ideat per Berenguer de Montagut, és un dels exemples més perfectes de l'arquitectura d'estil gòtic, gràcies a la gran harmonia en les seves proporcions i, també, al seu curt termini de construcció: Tan sols 55 anys, trencant la tònica habitual per a la construcció d'una església a l'edat mitjana, que normalment era de més d'un segle. Aquest fet va permetre que l'església fos construïda en un únic estil, el gòtic català pur.\nEncara que la seva construcció va finalitzar en 1384, no va ser fins a 1923 quan va rebre el títol de basílica menor, de mans del Papa Pius XI.\nL'estructura de la basílica està composada per tres altes naus, amb sòbries i altíssimes columnes cada 13 metres, un espai no superat per cap construcció medieval en tot el món. Això, juntament amb les nombroses finestres amb vidrieres, li confereix una amplitud, elevació i lleugeresa sublims. D'entre aquestes vidrieres, destaquen la de l'Ascensió, a la Capella de Santa Maria, i la del Lavatori a la de Sant Rafael, així com la gran rosassa.\nA més, els terrats de la basílica permeten gaudir d'unes vistes privilegiades de 360 graus, que ajuden a entendre l'entramat urbà medieval i l'estructura del centre de Barcelona.\nSanta Maria del Mar en obres de ficció\nLa basílica de Santa Maria del Mar apareix en nombroses obres de ficció, entre les que destaquen la novel·la d'Ildefonso Falcones, La Catedral del Mar, així com la seva segona part, Els hereus de la terra, o la novel·la El Joc de l'Àngel de Carlos Ruiz Zafón.


Ràdio Balaguer - Aquest diumenge s'ha fet l'espectacle Pianissimo Circus, a càrrec de Cirquet Confetti, a la sala d'actes de l'Escola de Música de Balaguer. Es tractava de la tercera representació del 2n cicle d'hivern d'espectacles familiars de petit format 'Emboirats'.\nL’espectacle titulat Pianissimo Circuts -especialment pensat per a nens i nenes a partir d’1 any- ha estat la tercera representació en el marc de l’Emboirats, el cicle d’espectacles infantils i familiars de petit format que es du a terme a la ciutat de Balaguer durant els mesos d’hivern.\nLa companyia Cirquet Confetti fa més de 30 anys que provoca somriures a través d’espectacles de carrer i de sala.\nHa creat funcions còmiques i poètiques per a tots els públics. Espectacles molt visuals, sense text, expressant-se a través del llenguatge del clown i la música en directe.


Es coneix amb el nom de “Celístia Besoniana” el resplendor acolorit i pampallugant que es produeix en el riu Besos a la tardor. Es pot percebre amb especial vigor en la primera quinzena d’octubre. El motiu són els amors perduts.\nDes de sempre, els joves dels pobles per on el riu passa, àdhuc els seus afluents i rierols, van a la vora del riu per jurar-se fidelitat. Això passa més sovint per la primavera, que entremaliada tot ho belluga. Seguidament ve l’estiu que primer escalfa, després calenta i finalment crema les passions dels enamorats. El resultat és una gran socarrimada emocional. Finalment els enamorats desenganyats, carallargs i esmaperduts van a llençar al riu els desamors.\nPer aquest motiu en les nits de tardor les aigües del Besos pateixen una rubinada resplendent que es coneix com Celístia Besoniana. Això és perquè els desenganys no es resignant a morir i lluitant per salvar la relació. Apassionament neden contra corrent per tornar dins del cor que els ha llençat. L’esforç es tremebund i irritant. La ràbia de la lluita, crea una fricció que es converteix en una suau energia lumínica. Malauradament la majoria acaben defallint. Són pocs els que tornen a omplir cors i restablir relacions perdures. De mica en mica la corrent se’ls endu fins desembocar a la mar que els engoleix i els fa desaparèixer.\nApassionat de la fotografia, dels viatges i un amant de la poesia i la literatura. Col·labora amb el Bloc Catalunya Cultural, publicant els seus “Esquitxos literaris”.


Ascensió simultània a 18 cims per la llibertat dels presos polítics i el lliure retorn dels exiliats - Diari Jornada\nL'ascensió es farà el 13 d'octubre i els cims han estat escollits pels mateixos presos i exiliats.\n| 06 d'ag, 2018 - 14:29\nLa iniciativa 'Cims per la llibertat' vol coronar 18 cims de Catalunya per reclamar la llibertat dels presos polítics i el lliure retorn dels exiliats. La iniciativa consisteix en una ascensió simultània, el 13 d’octubre, als 18 cims «escollits directament» pels presos i exiliats polítics. La finalitat «és fer-los arribar el nostre suport, oferir-los el nostre esforç i fer el nostre crit a la llibertat des dels punts més alts del nostre país».\nEl llistat agrupa cims aptes per a tots els públics. Des del més alt de Catalunya, la Pica d’Estats (escollida per Toni Comín), fins al Mont Caro (Carme Forcadell), passant per cims tan emblemàtics com el Canigó (Jordi Cuixart), el Puigmal (Carles Mundó), el Pedraforca (Meritxell Borràs), la Gallina Pelada (Anna Gabriel), el Carlit (Jordi Sánchez) o el Puigsacalm, triat per Carles Puigdemont.\nLa inscripció, que es troba ja oberta, inclou una samarreta i l’assegurança pel mòdic preu de 10 euros. També s’hi pot participar amb l’ascensió simbòlica al cim. Tots els beneficis aniran destinats a l’Associació Catalana pels Drets Civils.


Registrar una marca de vi en USA\nRegistrar una marca de vi en USA\nCada vegada més cellers exporten els seus vins a Estats Units d'Amèrica. En la majoria d'aquests casos, el distribuïdor nord-americà exigeix al celler que la marca del vi que distribueixi està protegida mitjançant el registre d'una marca en USA. Aquesta exigència s'entén fàcilment si es té en compte que en USA les demandes judicials per infracció de marques són molt habituals. cal recordar que la sol·licitud d'una marca en USA ofereix al seu titular una protecció provisional que pot evitar una demanda per infracció de marca que com és sabut és molt costosa.\nEl registre d'una marca en USA s'ha de realitzar a través d'un professional en la matèria que prepararà tota la documentació necessària perquè la tramitació del registre de la marca sigui el més ràpida possible. Hi ha professionals que fins i tot ofereixen el registre d'una marca amb caràcter urgent i permeten tenir la sol·licitud de marca en USA presentada el mateix dia que reben l'ordre.


(S'ha redirigit des de: Carcharhinus plumbeus)\n↑ En el Diccionari de l'IEC., a la veu TAURÓ, a més de les definicions correctes del tauró blanc i el tauró blau, es defineix el tauró gris com a Carcharhinus longimanus. Aquesta identificació és molt problemàtica, perquè de Carcharinus longimanus la localització segura més pròxima és l’illa de Madeira i no n’hi ha cap observació comprovada en el Mediterrani. El veritable tauró gris, Carcharinus plumbeus (a) i el suposat tauró gris, Carcharhinus longimanus (b). longimanus no n’hi ha cap. El nom de tauró gris, s’hauria de reservar per a Carcharhinus plumbeus, perquè la traducció correcta de plumbeus és ‘color de plom’, sinònim de gris, i perquè aquesta és l’única espècie de Carcharhinus de presència ben comprovada a la nostra mar. Comentaris sobre algunes causes d'errors o d'inexactituds en la nomenclatura catalana dels peixos marins, Miquel Duran i Ordinyana https://dialnet.unirioja.es/servlet/articulo?codigo=1191807\nObtingut de «https://ca.wikipedia.org/w/index.php?title=Tauró_gris&oldid=25174350»\nDarrera modificació: 6 oct 2020 a les 11:18


MESURES RETRIBUTIVES ALTERNATIVES – La Baula\nMESURES RETRIBUTIVES ALTERNATIVES\nFa temps que veiem reportatges sobre com en empreses, sobretot de l’àmbit de les noves tecnologies, tenen sistemes de captació i retenció del talent, més enllà de pagar sous competitius, veiem oficines amb gadgets per jugar, sofàs per descansar, i llocs que semblen més un parc d’atraccions que un despatx amb taules i cadires. Altres empreses ofereixen serveis de fisioteràpia o tallers de ioga als seus treballadors durant els descansos.\nTot això per evidenciar el que tots hem pogut sentir alguna vegada personalment, que a la feina ens importen també altres coses a part de la retribució. Evidentment quan hem arribat a un nivell salarial mig o estàndard dins del nostre sector, no tenim en compte aquí les persones que tenen una retribució per sota de l’establert o que els fa viure en situacions de precarietat.\nCom podem des del sector públic pensar en polítiques retributives que fomentin el benestar de les persones?\nSi considerem els diferents estats de la piràmide de Maslow , el primer estadi el de les necessitats bàsiques seria el del sou, per tant es fa evident que abans d’entrar a pensar en qualsevol altra mesura, cal estar segurs que la retribució dinerària que perceben les persones és ajustada a les necessitats que aquestes tenen per viure.\nEl segon estadi seria el de la seguretat, a la feina, sentir-se segur vol dir tenir un contracte que no faci que estigui permanentment pensant si el mes vinent em quedaré sense feina, per tant garantir una contractació estable. Però també fomentaré la seguretat en qüestions com criteris d’actuació clars davant de conflictes amb usuaris saber que si tinc problemes amb una família la organització em donarà suport, o tindré un servei jurídic a la meva disposició em dona seguretat en el lloc de treball.\nPoder saber que puc fer davant de situacions d’assetjament, que d’entrada la organització disposi d’uns mecanismes per que les persones puguin comunicar aquests tipus de situacions i que puguem actuar des del moment zero, aporta seguretat.\nImplantar polítiques d’igualtat, saber que si et quedes embarassada no t’acomiadaran, que podràs demanar una reducció de jornada per cura del teu fill sense ser mal vista o relegada professionalment. .\nEl tercer estadi és el d’afiliació, el de sentiment de pertinença a la nostra organització, cal que generem estratègies perquè les persones se sentin identificades amb la feina i amb la organització, si les deixem participar en la definició estratègica de la organització es sentiran part de la mateixa. Pensar en gran, tenir ambició com a organització, generar projectes importants fa que les persones que hi treballin s’hi engresquin amb tu i s’hi impliquin.\nQue la organització estigui compromesa socialment, que participi en alguna acció d’ajuda a les persones desafavorides també fa que augmenti la valoració de les persones vers la seva organització\nEl quart estadi és el del reconeixement, quan jo puc dir-me a mi mateix que ho estic fent bé, quan tinc confiança amb mi mateixa quan tinc un nivell d’autoestima positiu. Cal que creem un clima de respecte on les persones puguin generar i aportar les seves idees sense por a ser criticades o jutjades per dir-les. Si generem una cultura del reconeixement, no cal posar un quadre del treballador del mes, però podríem començar les reunions d’equip sempre en que tothom reconegués alguna cosa positiva de la gent del l’equip, alguna cosa per la qual la vol felicitar. Això generarà vincle entre l’equip i fomentarà la mirada positiva vers els altres. Les persones que se senten valorades se senten també segures i s’atreveixen a proposar coses, a criticar allò que no va bé, a prendre decisions i a liderar projectes.\nEl cinquè estadi és el d’autorealització , quan estic satisfeta de qui soc, del que he assolit i tinc ganes de continuar millorant. Per fomentar aquest estadi hem de poder oferir formació, entrenament d’habilitats, implantar un sistema d’avaluació i perfeccionament professional ens hi pot ajudar. Quan la organització estableix mecanismes per donar feedbac als seus treballadors, els permet adonar-se del llindar de millora que tenen i donar-los eines per a assolir-ho. Implantar un codi ètic a l’empresa està connectat directament amb aquest estadi, on els aspectes morals prenen rellevància.\nFomentar el teletreball com a mesura de conciliació o donar facilitats perquè les persones puguin realitzar algun projecte personal en el que trobi el suport de la organització els vincula fortament a la organització i tanca el cercle de l’excel·lència professional.


Ets a: Inici / Crema de carbassa\n25/10/2014 · by Sergi Queral Tolós · in Gastronomía, Menú para 2, Receptes\nLa carbassa pastissera és una espècie de carabassa , dins del gènere Cucurbita, normalment de color taronja quan està madura. És d’origen sud-americà i tenen una forma molt variable sent segons les varietats globulars\n, oblongues o ovoides (i poden pesar fins a 36 kg). Normalment es mengen cuites i es fan pastissos o sopes , com és el cas que avui ens ocupa.\nCarbassa gegant conreada als EUA especialment per a concursos.\nActualment als Estats Units s’utilitzen les carbasses principalment per a ser decorades, un cop buides, a la festa de Halloween amb aquelles cares tan característiques de les pel·lícules de terror i també es fan els típics concursos de conrear la carbassa més gran, en aquests casos el seu pes pot arribar fins als 1000 kg .\nLa crema o sopa de carbassa és molt sana i té molta aportació nutricional. Aquest plat es recomana especialment per a dietes de persones vegetarianes i per a vegans. Avui us presentem una recepta de crema de carbassa molt fàcil i ràpida que es triga tant, o menys, que en elaborar una sopa de sobre. Amb l’avantatge que aquesta és casolana i molt més saludable. T’animes a provar la crema de carbassa?\nCuiner| Sergi Queral\n1 Patata (200 0.300 gr)\nEn una olla a pressió posem totes les verdures netes i tallades a trossets.Cobrim d’aigua.\nFem una culleradeta d’oli d’oliva i assaonem.\nTapem i deixem coure a foc mitjà-baix 20 minuts. El temps dependrà de com sigui la teva olla a pressió, que segur que ja li tens agafat el punt. Més o menys el mateix que quan cous verdures per elaborar un puré.\nDestapem, si veiem que té molta aigua i ens pot deixar la crema alguna cosa liquada traiem i reservem una mica de brou.\nLa resta ho triturem a la Thermomix o batedora juntament amb la nata i un fil d’oli d’oliva en cru.\nProvem el punt de sal i servim la crema de carbassa molt calenteta.\nSi tenim una mica de temps podem preparar una graciosa salsera amb la mateixa carbassa buidant-la uniformement (tal com veiem en la imatge).\nTags: 30 min, 4 ració, carbassa, carbassa pastissera, crema, cucurbita, fàcil, nata, pastanaga, pastis, patata, porro, sopa, vegà, vegetarià, verdura\njomule 25/10/2014 at 22:02 · Log in to reply. →\nEt faré cas, a veure com em surt!\nHeu d'a href="http://sergiqt.com/wp-login.php?redirect_to=http%3A%2F%2Fsergiqt.com%2Fcrema-de-carbassa%2F%23respond">entrar per publicar un comentari.\nQui llegeix textos llargs en les webs? →


Roba nens Pantalons Tota temporada preus a Waveinn, comprar, ofertes\nPantalons - Temporada: Tota temporada ()\nJa pots trobar la major selecció de Pantalons al nostre catàleg online de Roba nens. En només uns quants clics podràs comprar-ho des de casa i t’ho portem en unes hores! Estalvia amb les millors ofertes de Pantalons i llueix les millors marques de nàutica i pesca sense remordiments amb waveinn. A waveinn, la teva botiga de nàutica i pesca online, disposem de la millor selecció de Pantalons d’oferta. Descobreix totes les promocions que tenim preparades per tu de marques exclusives com .... Així com també els models més venuts de Pantalons. A waveinn hi trobaràs la combinació perfecte entre qualitat i preu, i sens dubte és la millor opció per realitzar les teves compres de material de nàutica i pesca per internet. Tenim el catàleg més ampli de Pantalons perquè tinguis milers d’opcions per regalar en les dates més especials: Nadal, aniversaris, el dia de la mare o del pare, rebaixes, Black Friday o el dia que tu vulguis. Si busques una web on poder fer totes les teves compres online de manera ràpida i segura, waveinn és la millor opció per estalviar temps i diners.Trobaràs la millor selecció de Pantalons del mercat a la teva botiga de nàutica i pesca. T’oferim una gran varietat de productes de nàutica i pesca per tu i els teus amics a només uns quants clics de distància. A waveinn, la teva botiga de nàutica i pesca online, tenim les últimes novetats de Pantalons a nivell mundial. Si ets un amant de nàutica i pesca a qui li agrada compartir l’esport amb amics o familiars o simplement disfrutar de la naturalesa, tenim milers de productes perquè puguis fer-ho ben equipat!


El festival de danses del món, espectacular exemple de solidaritat amb Tomás Esteve… i a l'octubre, més exemples\nEl divendres 14 de setembre, la sala d'actes de la Casa de Cultura no es va omplir, però les 180 persones que ocupaven el pati de butaques van disfrutar el doble: d'una banda, per la seua aportació solidària per a ajudar Tomás Esteve, el xiquet amb paràlisi cerebral; d'un altre, l'espectacle d'Um Yarasun i els seus amics va ser inoblidable… i ells sí que van omplir l'escenari.\nEn la porta de la Casa de Cultura, poc abans de començar el festival de danses, Mari Paz Esteve, la mare de Tomás, repassava els actes solidaris que s'han acumulat en estos dos últims anys i no donava crèdit al que està vivint.\nTot va començar amb els mercats ambulants organitzats pels seus amics, sobretot per la inesgotable Inma Bosch, capaç de mobilitzar a tots per tal d'aconseguir que cada pocs mesos en el carrer La Barraca s'organitze un cap de setmana d'ajuda a Tomás.\n“Després van ser els del Club Puçol de Radiocontrol, amb la seua carrera solidària de buggies i truggies. A ells el van seguir els playbacks de la Junta Local Fallera, el contacontes d'Enric Esteve, el mercat ambulant en la platja, l'arreplega de taps solidaris en actes esportius i ara Um Yarasun i el seu festival de danses”, intentava recordar, mentres es disculpava per la seua mala memòria perqué no paraven d'acostar-se veïns a saludar-la: “segur que em deixe algun… i els que estan per vindre”.\nPerquè el mateix divendres, durant l'espectacle de danses, ja es va anunciar que el 6 d'octubre hi haurà un nou mercat ambulant solidari en el carrer La Barraca. I el 9 d'octubre l'Agrupació de Penyes organitza una jornada de la Ruta de la Tapa solidària: en l'aparcament de l'antiga estació de Renfe, al matí i a la vesprada, degustació de les tres tapes guanyadores d'enguany i de moltes altres, oferides pels bars i restaurants que han participat en la ruta d'estes festes.\nI la recaptació, novament per a ajudar Tomás en les seues visites semestrals a Philadelphia, per a rebre un tractament experimental, l'únic que fins al moment ha aconseguit pal·liar en part els efectes de la seua paràlisi cerebral.\n“Sóc molt afortunada, perquè estic rodejada de gent meravellosa”, assegura Mari Paz amb un somriure, mentres continuen passant veïns a saludar-la, abans d'entrar en la sala d'actes per al festival de danses. “Puçol ha donat el do de pit mil vegades i cada dia em trobe més gent que vol col·laborar amb projectes que de vegades no s'han pogut concretar, encara que alguns insistixen, com la possibilitat de fer un mercat medieval en Nadal. Sí, sóc molt afortunada”.\nCom també ho van ser els espectadors que van acudir a la cita del divendres. Um Yarasun no volia cap protagonisme, sinó contagiar el seu esperit festiu, eixe que exhibixen les seues xiques sobre l'escenari, al ritme de la dansa del ventre o qualsevol altra coreografia importada de qualsevol recòndit lloc del planeta.\nPerquè va ser una exhibició de danses dels quatre continents, tots abillats amb els trages típics, a vegades exòtics, a vegades pensats per a aportar un somriure des de l'escenari. Es van implicar falles, el club de gimnàstica rítmica local i amics, molts amics: Hanan Hadiqat, Olga Escribano, Isabel Velasco, Patricia Amira, Clara Llorens i algun altre que es va acostar a última hora.\nUn plaer visual. Una exhibició contínua. Amb alegria, sense complexos, amb la solidaritat a flor de pell. Potser el pati de butaques no estava ple de veïns disposats a pagar tres euros, però l'escenari sí es va omplir d'amics i veïns disposats a actuar gratis.\nUna nova lliçó de solidaritat.\nUna lliçó que va acabar amb el somriure de tots els participants, en especial de Tomás, la seua iaia i també de Mari Paz, que per unes hores va poder descarregar part de la seua responsabilitat i d'eixe esgotament acumulat per la ja llarga batalla per Tomás.\n“Estic picada psicològicament, perquè ja portem quatre visites a Philadelphia i portar-lo jo sola esgota, però Tomás està responent fenomenalment i això ens dóna forces per a seguir avant”, havia confessat minuts abans de començar el festival de danses.


Declara un dels investigats per homenatjar l'històric independentista Julià Babia - Teleponent\nInici Societat Declara un dels investigats per homenatjar l’històric independentista Julià Babia\nDeclara un dels investigats per homenatjar l’històric independentista Julià Babia\nUna cinquantena de persones s'han concentrat davant dels jutjats de la capital del Segrià per donar suport al militant de Poble Lliure, Ferran Dalmau\nEl militant de Poble Lliure, Ferran Dalmau, arribant als jutjats de Lleida amb el seu advocat, Carles López, per declarar com a investigat.\nUn militant de Poble Lliure, el lleidatà Ferran Dalmau, ha declarat aquest dijous com a investigat per enaltiment del terrorisme arran de la seva participació el passat mes de febrer a Castelló de Farfanya (La Noguera), en un acte d’homenatge als trenta anys de la mort de l’històric militant independentista del Moviment de Defensa de la Terra (MDT) Julià Babia.\nAlguns sectors han relacionat, presumptament, Babia amb Terra Lliure. La fiscalia va presentar a finals del mes de setembre una denuncia contra quatre membres de Poble Lliure -entre els quals s’hi troba el diputat de la CUP Albert Botran- per enaltiment del terrorisme, i aquesta demanda va ser acceptada per l’Audiència Nacional. Dalmau és el segon a declarar després que ho fes el militant de Poble Lliure i exregidor de la CUP a l’Ajuntament de Manresa, Toni Casserras, el 10 d’octubre de 2017 als jutjats de Manresa. Una cinquantena de persones s’han concentrat mitja hora abans de la declaració davant els jutjats de Lleida per donar suport a Dalmau.\nEl coordinador de Poble Lliure a Ponent, Jordi Vives, creu que aquests fets no haurien d’haver arribat als jutjats perquè es tractava d’un homenatge a una persona que defensava la llibertat del país i lamenta que això passa perquè “vivim en una societat en què està qüestionada la democràcia i la llibertat d’expressió”.\nJulià Babia, militant del Moviment de Defensa de la Terra (MDT), va morir en un accident de trànsit a Castelló de Farfanya el 1987. El mes de febrer d’enguany l’organització Poble Lliure va organitzar en aquesta població de la Noguera un acte d’homenatge a Babia, conegut com ‘El Nen’. L’acte va consistir en una concentració a la Plaça Major i, després, una caminada fins a la Serra de l’Horta, molt a prop d’on va produir-se l’accident, on van tenir lloc els parlaments del diputat de la CUP Albert Botran i de militants del MDT i de Poble Lliure. Alguns sectors han relacionat Babia, presumptament, amb Terra Lliure. Amb tot, en vida mai ser va acusat ni condemnat per aquest motiu.\nArticle anteriorLes famílies dels agents rurals morts a Aspa demanen 51 anys per a l’autor dels crims\nArticle següentEl jutge ordena a la Guàrdia Civil que busqui al CTTI correus sobre l’1-O d’un comandament dels Mossos a Ponent


R RA 1 Imatge 1 Col·laborador/a 258 Visites Bústia de suggeriments\nRates, illa de ses TOPON Illot situat al terme municipal d'Eivissa, a devers uns 375 m a l'E de la punta de sa Mata, al començament de la platja d'en Bossa, separat de terra per un canal no apte per a la navegació. La seua longitud màxima és d'uns 204 m i l'amplada màxima d'uns 122 i assoleix una altura màxima de 12 m en un punt proper al centre de l'illot. Aquest topònim és documentat des de 1543 quan els Llibres d'Entreveniments enregistren un combat contra uns sarraïns, les galeres dels quals es trobaven a resguard de l'illa de ses Rates i foren fustigades amb bombardades. A llevant de l'illot es troben els secs de l'Illa de sa Solta, fet que demostra que fou emprat com a lloc on fixar aquestos ormejos de pesca. Els darrers anys del franquisme l'illa fou subhastada per l'Estat i a començament dels anys setanta s'hi aixecà una estructura d'un edifici que mai no s'acabà, ja que sembla que li mancaven totes les llicències d'obra, encara que tenia permís per a un cable submarí per al transport d'electricitat. L'obra fou enderrocada en el canvi de segle. [FCC]


Toni Orensanz publica ‘Com vas perdre el braç, Balchowsky?’ - Canal 21\nToni Orensanz torna a explorar el territori entre la història, la literatura i el periodisme amb el llibre ‘Com vas perdre el braç, Balchowsky?’. En essència, és la història d’un pianista jueu de Chicago que s’uneix a les Brigades Internacionals per lluitar contra el feixisme a la Guerra Civil espanyola, i que perd el braç dret a la Batalla de l’Ebre. Quan torna als Estats Units, aprèn a tocar el piano amb un sol braç i esdevé una llegenda artística. Balchowsky té una vida novel·lesca, perquè el pianista manc de Chicago és “un personatge majúscul”.\nEl periodista de Falset, autor de ‘L’òmnibus de la mort’ o ‘El nazi de Siurana’, explica que la vida de Balchowsky és una història de superació i sobre la duresa de perdre una guerra, que fins i tot va inspirar cançons. Però Balchowsky també és “ironia pura”, amb una vida plena de moments còmics enmig de la tragèdia.\nBalchowsky va ser un pioner de la contracultura nord-americana, i també un antiheroi que tothom recorda amb afecte. Al seu últim llibre, Orensanz aposta pel periodisme narratiu, i reconeix que la seua investigació sobre Balchowsky és la seua obra més literària.\nA més, ‘Com vas perdre el braç, Balchowsky?’, també és un llibre sobre la realitat i la ficció, i sobre l’art d’explicar les històries.\nTags: Batalla de l'EbreCaseresCulturaDestaquemEddie BalchowskyFalsetMemòria històricaPeriodismePrioratTerra AltaToni Orensanz\nCiutadans insisteix a defensar una altra manera de governar a Tortosa


4 llocs que heu de visitar si aneu a Brixton - WeTravel.cat\nHome Londres\t4 llocs que heu de visitar si aneu a Brixton\nescrit per Cris 14/07/2016\nEs parla de Brixton com el barri imprescindible per tot aquell a qui li agrada la diversitat cultural, però últimament també es relaciona amb un lloc on trobar bon menjar i bona música. A Brixton hi viuen un gran nombre de jamaicans, però també brasilers, africans i sudamericans. És el barri afro-americà de Londres. Fa uns anys, cap londoner trepitjava Brixton perquè es considerava una zona perillosa i es relacionava amb el consum de drogues. Ara, és un lloc ple de vida i de locals cool! A continuació, quatre llocs que heu de visitar si aneu a Brixton.\n1. Brixton Village i el Market Row\nEl primer cop que hi vam entrar ens vam traslladar de cop a algun dels nostres viatges asiàtics. És un mercat ple de colors i olors, on es poden trobar tot tipus de fruites tropicals i roba africana, però també restaurants minimalistes on s’hi menja com un rei (les nostres preferides són les crepes del Senzala!). Els caps de setmana, parades de tot tipus també s’instal.len als carrers principals del barri, que comparteixen espai amb les carnisseries, peixateries i fruitaries permanents.\nSeguint la idea del Box Park de Shoredicht, a Brixton trobem aquest espai també construït a base de contenidors, on diferents locals preparen les seves especialitats. Des de peruà fins a tailandès i fins i tot pintxos de Donosti. Un lloc molt agradable per fer-hi un mos (i una cerveseta si fa bon temps!).\n3. Brixton Court Food\nUn altre raconet atapeït de parades de menjar de totes les nacionalitats possibles. En aquest cas, han aprofitat una parcel.la entre edificis i l’han decorat amb graffitis. Molt curiós per comprovar que aquest barri s’està convertint en l’epicentre del tast del menjar internacional.\n4. Els carrers de sota de l’estació\nDes que els afro-caribenys van arribar a la zona que van ocupar les arcades de sota l’estació de tren de Brixton per ubicar-hi els seus locals. A dia d’avui, encara els mantenen i és un dels pocs barris de Londres que està aconseguint fer front a competència ferotge de les cadenes més poderoses. Ho fan, en part, gràcies a la creació del Brixton Pound, la primera moneda de barri legal mundial.\nHi arriba el metro. Victoria Line (blau clar) té una parda al High Street de Brixton.\nI tu? Has anat a Brixton? Què més recomanaries?\n4 llocs que heu de visitar si aneu a Brixton was last modified: Setembre 14th, 2017 by Cris


IniciSeminari de traducció poètica a FarreraCrònica de Gràcia Jiménez al STP a Euskadi\nDimarts, 14 febrer 2017 13:03\nSEMINARI DE TRADUCCIÓ POÈTICA A VITÒRIA-GASTEIZ. FEBRER 2017\nAmb el dolç regust dels dies passats a Vitòria-Gasteiz, em dispose a escriure la seua crònica, ja a casa, a Alacant, quan encara ressona l’absurda polèmica, en seu parlamentària, sobre si el valencià i el català són una mateixa llengua. Dues hores d’estèril discussió a les Corts i moltes més de premsa i xarxes socials que provoquen la “incomoditat” en l’ús d’una llengua dins del seu propi territori fins a l’extenuació i l’extinció. Així és el meu País...\nPer això, la invitació de la Institució de les Lletres Catalanes per participar al Seminari de Vitòria juntament amb Esteve Plantada, en la seua tornada al País Basc, organitzat per Etxepare a la ciutat de Vitòria entre els dies 4 i 6 de febrer, em va semblar un regal. Poques vegades la poesia feta a la frontera lingüística del sud del País Valencià té oportunitats de sentir-se còmoda fora del seu petit circuit d’iniciats, de ser escoltada en un context normalitzat, de ser “deconstruïda” i reconstruïda per mans expertes, i de ser compartida per altres poetes que, tot i conrear un altra llengua, ho fan des de sentiments comuns. Com no acudir-hi plena d’il·lusió i agraïment per haver rebut aquest regal?\nVa resultar intricat arribar a Vitòria —una altra de les “singularitats” tan valencianes: la manca de transports adients—. El meu camí, si volia arribar a temps, era una mica complicat. Des de l’aeroport d’Alacant al de Palma, on el vent ens va fer retardar l’aterratge i la companyia aèria em va haver de portar en un cotxe per les pistes fins a l’altre avió que em duria fins a Bilbao. De Bilbao a Vitòria, una horeta d’autobús, entre paisatges emboirats que delataven la barreja de passat agrari i modernitat industrial, tan pròpia del País Basc.\nAixí em rebia Euskadi, i així el saludava jo: remenant dins els meus orígens cantàbrics per part de pare i recordant la seua història més recent. Observava per la finestreta de l’autobús unes terres ja trepitjades per mi en anteriors viatges, on ara esperava poder copsar, de la mà d’un grapat de poetes i traductors bascos, els meus propis poemes —alguns d’ells tan radicalment mediterranis!—, per poder arribar al cor d’una gent i, per què no, d’un país, a través d’una llengua tan diferent. Des de l’estima a les nostres cultures, a les nostres terres i amb una sensibilitat creativa comuna, ens havíem de trobar necessàriament.\nAmb eixa expectativa, que tenia molt més a veure amb el meu instint irrevocable de coneixença que amb el desig de ser traduïda —que també—, vaig arribar a l’hotel Silken de Vitòria-Gasteiz, tot just quan la resta d’integrants del grup es disposava, al voltant d’una gran taula, a dinar. Les salutacions, per tant, van ser de cortesia i hauríem d’esperar a les presentacions més completes durant la primera reunió de treball.\nPerò, ben mirat, va ser un molt bon començament. El dinar va transcórrer en un ambient agradable i la conversa, aparentment intranscendent, ens va permetre un acostament natural i senzill que, ho comprovaria després, va ser la tònica al llarg del seminari.\nAlguns dels assistents havien estat l’any anterior al Centre d’Interpretació d’Art i Natura de Farreras, traduint al català els poetes bascos Tere Itastortza i Karlos Linazasoro i parlaven molt bé de l’ambient de feina, la convivència i l’intercanvi d’idees que el lloc propiciava. Un hotel a la ciutat potser, deien, no hauria estat comparable al marc natural de la muntanya de Lleida. Però cal dir que les instal·lacions de l’hotel, el servei i la tranquil·litat de què vam disposar, ens van fer l’estada molt agradable. El fet de trobar-nos al centre de Vitòria, una bella ciutat, ens va permetre llargues passejades després de sopar, amb el fred de febrer a la cara, la pluja lleugera caient suau, amanint llargues converses sobre poesia que cedien pas a tot tipus de temes, la qual cosa ens va permetre trobar lligams d’altre caire, més enllà de la literatura. I eixes passejades, les sobretaules tranquil·les, com els cigarrets de Gerardo Markutene a la porta de l’hotel, eren el complement necessari per establir un clima de treball perfecte.\nNomés acabar el primer dinar junts, es van establir els dos grups de treball. Després de dues sessions de la meitat dels traductors amb Esteve Plantada i amb mi, es faria un canvi d’actors, de manera que tots hauríem treballat amb tots.\nEl meu primer equip estava format per Leire Bilbao, Juan Kruz, Gerardo Markuleta, Elizabete Manterola, Joannes Jaúregui i Amaia Apalanza, que faria les voltes de coordinadora també. Un grup ben interessant, pel seu coneixement del català i de la poesia catalana i per la seua sensibilitat poètica. El primer que vam fer va ser presentar-nos d’una manera més completa, parlar sobre la meua poesia, decidir entre tots quins eren els poemes que anaven a ser traduïts i acordar una dinàmica de treball que, dalt o baix, va consistir a llegir el poema original, comentar-lo i col·lectivament fer la traducció. Vam triar primer poemes més curts, decidint traduir-los col·legiadament per entrar en matèria i passar més endavant, en la segona sessió, a d’altres més llargs que es van traduir per parelles, per posar-los després en comú i enllestir. Llegir de nou el poema original i la traducció definitiva completava la feina.\nLa capacitat de treball de tots ells, la bella sonoritat de l’euskara i les veus, com la de Leire Bilbao, gran poeta i declamadora, van fer que malgrat la meua impossibilitat de col·laborar —més enllà d’explicar el sentit d’una frase, o ajudar a buscar el sinònim més adequat per a la seua traducció—, em sentira part activa del grup. Quan podia, a estones, no em vaig poder estar de llegir alguns poemes dels meus companys i, com en el cas Gerardo, provar de traduir-los, des del castellà, al català. Gran gosadia la meua, però va ser un divertimento perdonable —espere— per Markuleta, que ha traduït grans poetes com Carner, Espriu, Quart, Foix o Vicent Andrés Estellés!\nLa vesprada del segon dia i el matí del tercer, Esteve i jo vam canviar de grup. En aquest segon equip estaven els poetes Itxaro Borda, Beñat Sarasola i els traductors Aritz Galarraga i Josu Zabaleta. Moderava Kizkitza Galartza. La dinàmica va ser molt semblant a la de l’altre grup, tot i que Beñat ens va haver de deixar, i va precipitar un poc el final de les darreres traduccions.\nEstic més avesada a parlar dels poemes dels altres que no dels meus. El diàleg que s’estableix al voltant de la teua pròpia obra, imprescindible per a poder treballar tal i com volíem, em revitalitzava i reforçava el meu treball, tantes vegades solitari: em feia reviure el moment en què es va escriure el poema, sí. I això era bonic. Però també li donava un nou sentit, amb la dimensió del temps i la mirada minuciosa dels altres. Una mirada que resultava en gran part solidària. Descobrir així com el cos —per a les dones, d’una importància encara senyera—, el pas del temps, l’estima, el dolor, l’amor... ens fa tan iguals malgrat les necessàries diferències que comporta parlar llengües amb estructures tan diferents, com ara que les oracions de relatiu, a diferència del català, s’anteposen a l’element que determinen. Així la traducció d’alguns poemes es convertia en un exercici extremadament complex que, en tots els casos es va resoldre amb gran efectivitat. Impagable la imatge de Joannes i Gerardo davant la pissarra intentant donar-li sentit a la frase!\nQuan vaig començar a treballar en el segon grup, els vaig proposar un poema en memòria del meu pare, i —ves per on!— amb l’Esteve Plantada també n’havien traduït un altre dedicat al seu. I Gerardo Markuleta ens en va llegir a la nit un altre que ell mateix havia escrit per al seu. Les distàncies entre cultures i generacions s’esvaeixen. La complicitat ja establida ens va permetre assaborir, satisfets pel resultat, els poemes en les dues llengües, i també vam escoltar algunes traduccions que Itxaro i Gerardo han fet de Maria Mercè Marçal i Vicent Andrés Estellés, respectivament. Admiradors de les seues obres, es constitueixen en veritables ambaixadors de la nostra cultura. A la nit, després d’un bon sopar, ens vam reunir per llegir alguns dels poemes ja traduïts, però també d’altres i dels seus propis. Finalment, cantant en català i euskara, ens n’anem a dormir satisfets pel treball i les noves amistats que van estenent una xarxa que ens mantindrà connectats després del seminari. Els seminaris de traducció, pel que he pogut saber d’altres edicions, obren eixe prodigi. Tant de bo la convivència entre llengües diferents, de la mà dels bons traductors, poguera gaudir d’eixe respecte, consideració i estima mútua imprescindibles per qualsevol societat democràtica evolucionada!\nBo, i arribat el dilluns, acabem la feina de traducció pel matí i ens dirigim a la Facultat de Lletres de la UPV/EH, on, per la vesprada, es faria la lectura dels poemes originals i de les traduccions davant d’alumnes i professors. Decidim que començarem amb la lectura en euskara, a fi de facilitar la comprensió de l’original en català. L’acte va ser molt bonic, amb un públic atent, i de vegades emocionat, que va poder comprovar el resultat del nostre treball. També els poetes bascos, Leire Bilbao, Juan Kruz, Itxaro Borda i Gerardo Markuleta, van llegir algunes de les seues composicions. Va ser una acte redó, emotiu i intens. Com també ho van ser els acomiadaments, l’intercanvi de llibres i les propostes de col·laboració futures.\nDe nou tornar a casa per mi es fa un poc més complicat que per a la resta. A l’endemà tornaré a Bilbao, d’allí volaré a Madrid i després cap a Alacant. Aprofite la última nit, ja en solitari, a Vitòria, per quedar amb una amiga valenciana que fa trenta anys que viu al País Basc i que va assistir, emocionada, a la lectura de poemes que per a ella cobraven una dimensió molt més personal.\nVitòria, en la nit fresca, es deixa passejar, i voltege pels carrers plens de gent encara, amb una sensació d’haver viscut tres dies d’una gran intensitat que sempre recordaré.\nA l’endemà, ja a casa, el meu correu electrònic ja té missatges de Kizkitza, d’Itxaro... Com deia Miriam Cano a la seua crònica del seminari de Farreras: l’idil·li havia començat, i jo estava preparada per viure’l.\n(Fotos de la galeria: © Gràcia Jiménez)\nLlegit 1027 vegades\tDarrera modificació el Dimecres, 19 abril 2017 14:57


L’equip de direcció - Jovent\nLa Cooperativa Jovent està dirigida per l’Equip de Gestió, un equip que, des dels seus inicis en 1984, pren les principals decisions de manera consensuada, i que actualment està format per sis persones:\nD’esquerra a dreta: Manuel Palacios, Mari Cruz Briz, Miquel A. Rayó, Mari López, Andreu Cloquell i Bernat Quetglas.\nMaria Cruz Briz Mateos\nDiplomada en Educació Social. Desenvolupa les funcions de Directora de gestió i administració i d’altres programes específics.\nAndreu Cloquel Manresa\nDiplomat en Ciències de l’Educació. Desenvolupa les funcions de Director de programes socioeducatius i de gestió de la qualitat.\nMaria Isabel López Serrano\nDiplomada en Educació Social. Desenvolupa les funcions de Directora d’acollida, orientació i d’altres programes específics.\nManuel Palacios Torres\nDiplomat en Ciències de l’Educació. Desenvolupa les funcions de director d’acompanyament de la inserció i de manteniment.\nBernat Quetglas Escalas\nDiplomat en Educació Social i Màster Universitari en Psicopedagogia. Desenvolupa les funcions de director de formació.\nMiquel Àngel Rayó Bordoy\nLlicenciat en Pedagogia i diplomat en Ciències de l’Educació. Desenvolupa les funcions de director de gestió administrativa de programes.


Aquest cap de setmana Masquefa serà gegant: no us ho perdeu! - Notícies de l'Ajuntament de la Vila de Masquefa\nAra sí! La gran festa de la Ciutat Gegantera, el gran somni que la colla masquefina i la vila anhelaven des del 2007, ja és aquí. Aquest cap de setmana, 9 i 10 de juny, Masquefa acollirà la festa gegantera més gran que anualment se celebra a Catalunya, cada any en una localitat diferent.\nA hores d’ara ja són 118 les colles d’arreu dels Països Catalans que han confirmat la seva assistència en aquest esdeveniment històric i irrepetible, tot i que encara se n’hi podrien afegir més a ultimíssima hora.\nEls organitzadors, la Colla de Geganters i Grallers de Masquefa, esperen que la festa portarà fins a Masquefa “unes 4.500 persones, entre geganters, músics, acompanyants i seguidors d’arreu”, segons que va explicar dilluns el comissionat per a la Ciutat Gegantera 2012, Carles Ventura, en la presentació de l’esdeveniment als mitjans de comunicació.\nEls organitzadors han preparat una programació “d’alçada, creativa i participativa” en què, tal i com va explicar la cap de la colla masquefina, Elena Fàbregas, destaquen especialment “els actes protocol·laris, com ara la inauguració del monument a la Ciutat Gegantera, el pregó i el traspàs de la Colla de la Seu d’Urgell, que va ser Ciutat Gegantera 2011, a la Colla de Geganters i Grallers de Masquefa, que té l’honor de ser Ciutat Gegantera 2012”.\nAltres activitats destacades seran les quatre cercaviles simultànies que tan dissabte com diumenge recorreran els carrers de Masquefa, els tallers de mostres tradicionals, o el concert que el popular grup Obrint Pas oferirà la nit de dissabte. En el concert també actuarà el grup The Trumpets of Falopy, integrat per músics de l’Anoia i el Baix Llobregat. Aquesta formació ha estat l’autora de l’himne de la Ciutat Gegantera 2012, el primer a ritme d’ska.\nLes entrades es poden comprar anticipadament a l’Ajuntament de Masquefa (C/ Major, 93) al preu de 5 euros, o el mateix dia del concert a 10 euros. També es poden comprar anticipadament per internet. (Cliqueu aquí per a comprar-les).\n“Una oportunitat per a Masquefa”\nLa festa de la Ciutat Gegantera també suposa una “important oportunitat de promoció per a Masquefa, per donar a conèixer la nostra vila”, segons que va destacar la regidora de Cultura de l’Ajuntament, Laia Albiol. Per això el programa inclou, entre altres, una visita històrico-cultural per Masquefa i una visita al Centre de Recuperació de Rèptils i Amfibis de Catalunya (CRARC), únic a tot l’Estat i un dels pocs que hi ha a Europa.\nA més, però, la programació conté moltes altres activitats per a tots els públic i totes les edats. “És una festa per a tot el poble, per a tothom que vulgui viure un esdeveniment que serà únic”, va afirmar Albiol.\n(Consulteu la programació i més informació)\nLa festa de la Ciutat Gegantera l’organitza la colla masquefina amb el suport tècnic i logístic de l’Ajuntament. També compta amb la col·laboració del Centre de Promoció de la Cultura Popular i Tradicional Catalana de la Generalitat, la Diputació de Barcelona i el Consell Comarcal de l’Anoia, que han aportat subvencions amb les quals es finança gran part de l’esdeveniment.\nLa consellera de Cultura del Consell Comarcal, Rosa Hernández, va destacar en la presentació de dilluns que “són esdeveniments com aquests els que ens fan sentir vius com a territori”. Hernández, que va subratllar l’esforç del Consell Comarcal “per mantenir vives les nostres tradicions”, va recordar que Masquefa és la segona població anoienca que organitza la festa i va encoratjar les colles de la comarca a treballar per poder-ne organitzar una tercera.\nPer la seva banda, el vocal de la Coordinadora de Gegants i Capgrossos de l’Anoia, Ramon Pijoan, va posar en valor la “valentia d’organitzar una festa com aquesta en temps tan difícils” i va recordar que “hi prendran part pràcticament totes les colles de la comarca”.\nEn l’organització de la festa de la Ciutat Gegantera també ha estat clau el paper dels voluntaris. La colla compta amb el suport de 160 voluntaris que aquests dos dies vetllaran perquè tot surti rodó. Tots ells van rebre dilluns els agraïments dels organitzadors i col·laboradors. També les entitats, els comerços i les empreses de Masquefa s’hi han adherit.\nA més, els Geganters i Grallers de la Llacuna han donat un important cop de mà a la colla masquefina i l’han ajudat a organitzar l’esdeveniment i a aprendre’s els balls protocol·laris i la música.\nPerò la proclamació de Masquefa com a Ciutat Gegantera no s’acaba només en la festa d’aquest cap de setmana. Tal i com va recordar el president de l’Agrupació de Colles de Geganters de Catalunya, David Roy, la colla masquefina “tindrà durant tot un any l’honor i la responsabilitat de passejar i fer ballar per tot arreu on se la convidi els gegants de Catalunya, el Treball i la Cultura, i els gegantons, En Pau i n’Alegria”. De moment, però, Roi convida tothom a participar d’un cap de setmana “que serà espectacular”.\nJa ho sabeu. No us ho podeu perdre!.


Diputació de Girona - Noticies - Ja són 17 les empreses ubicades al Parc Natural del Montseny que s’han adherit a la Carta Europea de Turisme Sostenible\nLa metodologia s'estructura en tres blocs:\n· Millora dels productes oferts i de la connexió de les empreses amb el Parc.\n· Millora del comportament ambiental de les empreses.\n· Suport al desenvolupament local i la conservació del patrimoni, i desenvolupament d'un model d’empresa socialment responsable.\nEn aquests tres grans eixos, cada empresa ha previst diverses actuacions, com per exemple: elaborar informació sobre itineraris propers a l’establiment que es puguin fer sense necessitat d’utilitzar cap vehicle, disposar d’una biblioteca temàtica amb publicacions específiques sobre el Montseny a disposició dels clients o donar a conèixer l’origen dels productes locals inclosos en l’oferta gastronòmica dels restaurants.\nD'altra banda, el Parc, que està gestionat per les diputacions de Barcelona i Girona, discriminarà positivament les empreses adherides en termes de subvenció per a la millora, tramesa d'informació, organització de formació i promoció.\nLes 17 empreses turístiques que s’adhereixen a la CETS se sumen a les 636 empreses adherides en 39 espais protegits d’arreu d’Europa, un “club” d’empreses que treballen no només per aconseguir l’excel·lència en els seus serveis sinó també per conservar el seu entorn immediat. Entre les empreses adherides n'hi ha cinc de gironines: l'Hostal Bell-lloc, de Riells de Montseny; Educa Viladrau i El Romaní, de Breda, i els acabats d’incorporar Hotel Ripoll, de Sant Hilari Sacalm, i Viladraueducació, de Viladrau\nLa Federació Europarc\nLa Carta Europea de Turisme Sostenible (CETS) és una iniciativa de la Federació Europarc. Enguany, la Federació ha renovat l’acreditació del Parc del Montseny amb la CETS per la seva estratègia envers el turisme sostenible.\nL’acte d’adhesió de les set noves empreses es va dur a terme en el marc de la 17a sessió del Fòrum, l’espai de consulta i participació de la CETS, celebrat el passat dimecres 14 a Cànoves i Samalús, en el qual es van aprovar també criteris de permanència basats en la participació activa i proactivitat en el projecte.


En Petites Porcions: L'home que va confondre la seva dona amb un barret (The man who mistook his wife for a hat, 1985)\nMarta Vilella 17 de gener de 2011, a les 17:08\nFa temps em van parlar d'aquest llibre. Jo m'hi vaig interessar després d'haver llegit alguna cosa sobre neurologia. Miraré d'aconseguir-lo i llegir-me'l. Gràcies per fer-m'hi pensar!\nNatàlia 18 de gener de 2011, a les 22:35\nHola a tots!! primer de tot gràcies per la invitació!! i què dir d'aquest llibre?? jo me'l vaig llegir fa temps i em va encantar!! molt recomenable i divertit!!


18 Juliol 201128 Juliol 2011 ~ escoltiveig\tComença la setmana ambel programa 797 d’El crepuscle encén estels · IB3 Ràdio, 21:00 · que comptarà amb les seccions habituals de cada dilluns: QUÈ VÀREM APRENDRE LA SETMANA PASSADA? i EL LLOGARET GLOBAL (amb el comentari dels reportatges més interessants i de les notícies més curioses del cap de setmana). A continuació, parlarem amb dos dels nostres selenites l’empresari TANO MARTÍ-MORA i l’assessor d’empreses MANOLO VIDAL, sobre què representa l’estiu per a ells i com pensen passar l’estiu d’enguany.\nAigua i energia son dos recursos naturals fonamentals per a la societat actual, tant per al desenvolupament dels seus ciutadans com per al creixement de les seves empreses, i el seu abastiment no sempre està assegurat. A Hispanoamèrica, l’únic país que ha assolit una cobertura gairebé universal d’aigua potable és l’Uruguai. Als anys ’90 l’Estat liberalitzà el sector a Punta del Este i al departament de Maldonado; així entraren al subministrament d’aigua potable i al clavegueram empreses com Aguas de Barcelona, Aguas de Bilbao o Iberdrola. Emperò l’única proveïdora d’aigua a gran part de la república continua essent Administración de las Obras Sanitarias del Estado (OSE), l’empresa pública que ha realitzat una de les inversions més grans de Sudamèrica, entre 1990 i 2005, de …797 milions de dòlars. …797, ja ho val, com Crepuscles comptam fins el dia d’avui.\nPublicat a Radioscopi\tBalearscatalàcrepuscleempresaestelsestiuIB3illesMallorcaManoloMontsePlanaradioselenitesvacancesVidalvideo\tNavegació d'entrades\n< Previous Sergi Marcos / Felip Palou • crepuscle 796 • divendres 15 de juliolNext > Cristòfol Colom • crepuscle 798 • dimarts 19 de juliol\tDeixa un comentari Cancel·la la resposta\tEscriu aquí el comentari...


Què és el bitcoin? | Catalan.Lamareschale.org\nBon dia senyor. Vaig a l'aprecio, si vostè em pot enlighting d'aquesta inversió Bitcoin. Els requisits per ser un inversor. I la millor targeta per a transaccions, adequada a Nigèria.\nHey Eze, Bitcoin pot ser tractada com qualsevol altra mercaderia desitja invertir en (per exemple, or, petroli, etc.). No hi ha requisits per invertir en Bitcoin, tot el que ha de fer és comprar el currencyand mantenir-lo. No obstant això Bitcoin és una inversió molt arriscada i sempre s'ha d'assegurar que s'informi sobre el que és la seva inversió en.\nQuant a les targetes de dèbit Bitcoin, es pot fer una ullada a la nostra recent comparisonto triar quin és el millor per a vostè.\nQuina és la forma més segura de comprar bitcoin a lÍndia\nv) És recomanable comprar bitcoin per un període de temps tan llarg?\nEs suggereix per emmagatzemar bitcoins en magatzems de fred en carteres de maquinari o de paper com. Tu pots\nQuè és SuperNet?\nHas sentit alguna cosa sobre aquesta superxarxa? Què és exactament... En termes dels laics. És una cartera o una eina de comerç? És una estafa?... O és una bona cosa.\nQuina és la compra i venda millor i segura de Cryptocurrency en la seva obertura\nHola Kai, que pot emmagatzemar múltiples altcoins en una cartera de maquinari, aquí es pot\nQuina és la millor cartera de bitcoins (no Coinbase)?\nM'agradaria guardar les meves bitcoins en una carpeta privada d'una companyia legítima i fiable, i no una cartera de maquinari. Em signada per Coinbase però va tenir problemes fa uns mesos i estic llegint sobre els seus honoraris exorbitants i altres problemes amb ells (els servidors de sota fa 2 setmanes quan bitcoin va colpejar 18k marca, banquers i els seus gossos que ataquen moneda digital a EUA). Podria recomanar una cartera fiable? Per exemple, es Bitstamp.net una cartera de fiar? Localbitcoins.com?\nQui és el millor Moneder Bitcoin per al 2018? (23 carteres i van comparar Opinió)\nQuin és el mètode de pagament més segur per comprar bitcoin?\nTinc curiositat pel que el mètode de pagament més segur és per a la compra de Bitcoin?\nLa meva hipòtesi inicial és que una targeta de crèdit seria millor en lloc d'utilitzar res directament vinculat al meu compte corrent (com una targeta de dèbit). Quina és la seva recomanació?\nEspero que això va respondre a la seva pregunta, si no, que em faci saber.\nÉs difícil perquè li doni una resposta curta per això, però, aviat vaig a publicar un vídeo en el lloc explicant exactament el que els problemes de seguretat que ha d'estar preocupat pel que fa a Bitcoin. Estiguin atents!\nCrec que la meva veritable preocupació entorn de la inversió és que conec hackejant pot ser un problema amb Bitcoin, així que vull protegir la meva informació tant com sigui possible. Això és realment l'arrel de la qüestió.\nQuè és la moneda Yokucoin i el chronium?\nSi us plau, vull que faci opinió sobre aquesta nova moneda\njo no era capaç de trobar alguna d'aquestes monedes en el lloc CoinmarketCap, el que implica que no s'enumeren en qualsevol intercanvi. Com a tal, són massa petits com per justificar una revisió en aquest moment.\nQuina és la teva previsió sobre quarkcoin que sanomena generació de bitcoin 3d?\nQuè es tracta de Presearch\nHola Sr Beigel. Podria esbrinar què Presearch es tracta. Vaig veure el ico recentment. Prometen un motor de cerca descentralitzada etc. Com genuïna són they.because uns altcoins que són falsificacions, per exemple, Ebitz\nPS I Ambrossus, un altre nou altcoin\nHola Sr Oluseun,\nno compta amb l'experiència però, amb aquestes noves fitxes encara. Li suggereixo que consulteu el nostre article sobre les inversions Bitcoin, que pot tenir una gran quantitat de punts útils per a altres inversions altcoin també.\nQuè és Bitcoin i per què són els bancs i les autoritats policials interessades?


Coronavirus: Espanya entra en terreny desconegut aquesta setmana\nLa tornada a la feina és la prova de foc d'una nova fase en la lluita contra la Covid-19\nper Jordi Cumplido dijous, 16 d’abril 2020 - 21:30h\nSerà capaç Espanya de mantenir a ratlla el virus amb la tornada a la feina? | EFE\nEntre l'alleujament d'haver deixat enrere el pic de contagis i el nus a l'estómac en abocar-se a l'abisme davant la incertesa, Espanya afronta la segona fase de la lluita contra el coronavirus sense el referent d'Itàlia i amb la tornada a la feina aquesta setmana com a primera prova de foc de la nova etapa.\nL'evolució de l'epidèmia a Espanya ha estat paral·lela, amb retard, a la d'Itàlia, així que les autoritats espanyoles han anat seguint els passos a les mesures decretades per Itàlia per fer front al coronavirus: tancament d'escoles, prohibició d'esdeveniments públics, paralització de l'economia,mesures de quarantena...\nPerò hi ha una decisió en la qual Espanya ha decidit fer el salt abans que els nostres veïns italians, i que la resta de països a Europa, i és la tornada a la feina de les activitats econòmiques no essencials. El temps dirà si ha estat una decisió encertada o un salt al buit sense xarxa, però Espanya es prepara per a una fase plena d'incertesa.\nLa principal preocupació del govern ara té a veure amb el risc de nous contagis. La decisió de l'Executiu respon a la gran disjuntiva a la qual s'enfronten els governs dels països més colpejats pel virus: fer cas a les recomanacions de l'OMS i la Unió Europea sobre el perill de relaxar les mesures de confinament abans d'hora, o atendre les advertències de l'FMI sobre les dimensions de la crisi a què s'enfronta Espanya.\nSegons aquest organisme, el nostre país serà el més castigat per les conseqüències econòmiques de la crisi, amb una caiguda del 8% i un augment de l'atur fins al 20%. Davant d'aquestes perspectives, el govern entén que és millor posar en marxa l'economia com més aviat millor, però alliberar a centenars de milers de treballadors de cop té els seus riscos.\nPer això, perquè la posada en marxa de l'economia sigui efectiva, el govern sap que s'ha de limitar al màxim el risc de nous contagis, i això implica mantenir en peu de manera estricta una de les regulacions més rígides de distanciament social. Res d'esport fora de casa, res de passejades amb els nens.\nEl govern ha anunciat un aixecament progressiu de la quarantena però manté la incertesa sobre les dates. Mentrestant, el pla per tornar a la feina inclou el repartiment massiu de màscares i material de protecció en el transport públic, tot i que algunes empreses adverteixen que és insuficient i els experts recorden que qualsevol mesura de protecció és poca i que la tornada a l'activitat portarà, irremeiablement, nous contagis.\nHi ha una altra dada que distancia cada vegada més Espanya d'Itàlia, i és que la corba de contagis va augmentar més de pressa però també s'ha aplanat més ràpidament. Aquesta dada avala la teoria d'aquells que experts que donen suport a la decisió de govern de la tornada a l'economia.\nSegons alguns metges i científics, la decisió del govern d'Espanya, pionera a Europa, pot ser beneficiosa si es manté la taxa de contagis a un nivell contingut però constant, ja que tot i el risc que suposa per als grups de risc, ajuda a augmentar la immunitat de grup i a evitar una segona onada de contagis a la tardor.\nEl temps donarà o traurà la raó a l'estratègia d'Espanya, però el que està clar és que ara ja no disposem de la xarxa de seguretat que suposava anar a remolc de les decisions que prenia el govern italià. Espanya entra en terreny desconegut, i l'èxit o el fracàs de la nova mesura dependrà de molts factors que per ara només causen incertesa.\nEl distanciament pel coronavirus, molt més enllà del 2020: El pronòstic\nConsternació en una residència de BCN: acumulen 40 morts per coronavirus\nEconomia Treball Salut Malaltia Govern Espanyol


La CUP reclama a ERC que derogui el decret sobre les energies renovables\nEls anticapitalistes insten els republicans a aturar el decret després del seu compromís per aplicar ja una moratòria\nLa diputada de la CUP al Parlament Laia Estrada. Sílvia Jardí / ACN\nGairebé el 85% dels militants de la CUP van considerar que el preacord amb ERC és insuficient i la direcció de la formació anticapitalista fa setmanes que treballa per millorar-lo. En aquest sentit, la CUP ha avançat avui que han exigit als republicans que deroguin el decret aprovat el 2019 sobre les energies renovables. "Reclamem al Govern en funcions que faci una moratòria dels projectes de les renovables i al futur Govern que derogui el decret i que aprovi una llei abans del 2022 seguint el criteri dels experts i no dels oligopolis", ha exposat la diputada Laia Estrada abans d’admetre que aquest punt forma part de les negociacions amb ERC. "Amb Junts no estem discutint qüestions programàtiques perquè no ens han respost i amb ERC hem recollit la moratòria en el preacord, però ara el que demanem és que es derogui". "Si ja s’hi han compromès no té cap sentit que no el deroguin", ha afegit per posar més pressió als republicans.\nAquest és, precisament, un dels punts de fricció amb la formació de Carles Puigdemont. De fet, com va recordar recentment en una entrevista a Europa Press la portaveu de la CUP al Parlament, Eulàlia Reguant, el conseller de Territori i Sostenibilitat de la Generalitat en funcions, Damià Calvet, “ja s’ha manifestat en contra de la moratòria dels grans macroprojectes vinculats al decret llei d’energies renovables, un dels punts de l’acord". Estrada ha confirmat avui que JxCat no s'ha compromès encara a impulsar una moratòria per evitar que els projectes ja aprovats tirin endavant.\nSigui com sigui, Estrada ha deixat clar que aquesta és una "qüestió cabdal en la defensa del territori i contra els oligopolis" abans d'aclarir que la CUP no està en contra de les energies renovables. "Estem en contra d’un model pervers que manté l’enriquiment de les grans corporacions perquè liberalitza el sector de les energies renovables i trinxa el territori ben lluny dels centres de consum, a diferència del que passa a Alemanya", ha assenyalat per exigir que els molins s'instal·lin en llocs urbanitzats com polígons o autopistes. "No estem en contra de les renovables sinó d’aquest decret", ha afegit. "Necessitem una transició energètica real i no al servei de l’Íbex-35", ha dit després de denunciar que les grans empreses que han d'impulsar tots aquests projectes són "les més contaminants".\nPrèviament, l’exdiputada de la CUP Natàlia Sànchez ha denunciat que el decret aprovat la tardor del 2019 només va comptar amb el vot en contra de la CUP i que la resta de grups el van secundar. "El decret té moltes mancances i mantenim el nostre posicionament contrari", ha avisat. "El decret s’ha elaborat deixant de banda el territori, no ha tingut en compte el món municipal ni els experts i està regit per criteris economicistes", ha denunciat abans de dir que obre la porta a les grans empreses "per fer negoci". Per aquest motiu, ha instat a tornar a debatre com avançar cap a la transició energètica evitant "el malestar del territori".\nCUP JxCat ERC


Monestir de Santes Creus - Monestir de Santes Creus (Aiguamúrcia) - Pobles de Catalunya\nAiguamúrcia - Monestir de Santes Creus (Foto: Albert Esteves, 2019)\nAiguamúrcia - Monestir de Santes Creus, plaça exterior (Foto: Albert Esteves, 2019)\nAiguamúrcia - Monestir de Santes Creus, claustre (Foto: Albert Esteves, 2019)\nAiguamúrcia - Monestir de Santes Creus, interior de l'església (Foto: Albert Esteves, 2019)\nAiguamúrcia - Monestir de Santes Creus (Foto: cartell in situ)\nAiguamúrcia - Monestir de Santes Creus (Foto: Anònim -Arxiu Centre Excursionista de Catalunya-, inicis segle XX)\nA mitjan segle XII la reconquesta cristiana havia arribat fins al castell de Siurana i havia deixat un ampli territori, entre les valls del Gaià i el Francolí fins a les terres de Lleida i Tortosa, pendent de repoblament i d'organització administrativa. L'establiment d'ordes monàstics resultava idoni per aquest propòsit, i el nou orde del Cister, llavors en fase d'expansió, va ser triat per la família Montcada, la més poderosa del comtat de Barcelona, per tal d'establir-s'hi. Per això se'ls va cedir l'any 1150 un terreny a Valldaura (Cerdanyola), poc adient per a la vida monacal, i uns anys després l'actual paratge a la riba del Gaià on, a partir de 1168, van començar a construir-se els edificis conventuals.\nLes obres es van allargar durant gairebé dos segles, durant els quals es van anar incorporant noves dependències, i el cenobi va assolir un gran patrimoni durant els segles XIII i XIV, amb una etapa d'esplendor coincidint amb el regnat de Pere el Gran, el qual va establir el monestir com a panteó reial. Durant els segles XIV-XV el conjunt va ser fortificat i al segle XVII es va alçar el nou palau de l'abat. Al XVIII es va urbanitzar la plaça i es va construir el portal de l'Assumpció.\nLa Guerra del Francès va suposar l'inici del declivi que va culminar amb l'abandonament del cenobi l'any 1835 a causa de la desamortització. Aleshores va començar la destrucció i l'espoli, que no es va aturar fins ben avançat el segle XIX, quan van emprendre's les obres de restauració, que van continuar durant el segle XX. L'any 1921 va ser declarat Monument Nacional.\nEl conjunt arquitectònic està constituït per un recinte exterior, amb dos portals d'accés que delimiten sengles recintes tancats, i un recinte interior format per l'església, dos claustres, el Palau Reial i les dependències es desenvolupava la vida monacal: dormitori, refetor, cuina, celler i altres edificis annexos.\nEn conjunt, constitueix un dels monuments més destacats del patrimoni català d'època medieval i una de les joies de l'arquitectura cistercenca, juntament amb els monestirs de Poblet i Vallbona de les Monges.


Ciutadans posa en marxa una campanya perquè els pares triïn la llengua d'escolarització dels fills La República\nCiutadans posa en marxa una campanya perquè els pares triïn la llengua d’escolarització dels fills\nCiutadans ha presentat aquest dijous la campanya ‘Jo també vull la casella. És el meu dret’. La campanya reclama que es ‘compleixi la llei i es facilita els pares a Catalunya poder escollir a l’imprès de preinscripció la llengua oficial en la que desitgen educar els seus fills ja sigui aquesta català o castellà atenent les sentències del Tribunal Superior de Justícia de Catalunya i del Tribunal Suprem’. Albert Rivera, parlamentari de Ciutadans, ha assegurat que la Generalitat ‘té por a la casella’ perquè quan la posi ‘molts pares decidiran escollir els seus fills en bilingüisme, en català, en castellà, anglès’.\nEl parlamentari i president de Ciutadans, Albert Rivera, ha explicat que han facilitat al web una fulla perquè els pares es puguin dirigir als directors de centre queixant-se en el cas que no hi hagi la casella que reconeix el Tribunal Suprem. Així mateix, ha declarat que els pares es podran queixar i enviar e-mails al correu eletrònic del president de la Generalitat, José Montilla, al Parlament per ‘informar-li’ que no estan d’acord ‘amb el no respecte a la sentència del Suprem’.\n‘Si la Generalitat inclogués la casella, nosaltres faríem una festa perquè estem segur que no passarà’, ha dit. En aquest sentit, ha destacat que fan ‘aquesta campanya com a formula perquè es pugui exercir aquest dret i com a formula de pressió de l’administració que els ciutadans han de ser informats dels seus drets’.\nEn roda de premsa al Parlament, ha declarat que amb aquesta campanya es vol posar de manifest que ‘el silenci, i l’omissió no pararà a Ciutadans en la lluita per aconseguir la igualtat davant la llei i l’equilibri i la convivència entre ciutadans’. ‘Hi haurà algun acte informatiu informant als simpatitzants com poden fer la queixa al centre i poden reivindicar els seus drets’, ha destacat.


Què és l’ànima? Què és l’esperit? Significat del termes bíblics | Què diu la Bíblia\nQuè representen l’ànima i l’esperit en la Bíblia?\nQUÈ és el primer que et ve a la ment quan sents les paraules ànima i esperit? Moltes persones pensen que es referixen a alguna cosa invisible i immortal que habita dins nostre. Pensen que quan morim, eixa part invisible del nostre ser deixa el cos i continua vivint. Com que esta creença està molt estesa, a molts els sorprén aprendre que això no és el que diu la Bíblia. Llavors, què són l’ànima i l’esperit d’acord amb la Paraula de Déu?\nL’ÚS D’“ÀNIMA” EN LA BÍBLIA\nAbans d’entrar en matèria, recorda que originalment la Bíblia es va escriure principalment en hebreu i en grec. Quan els escriptors bíblics escrivien la paraula ànima, en hebreu gastaven la paraula néfeix i en grec la paraula psykhé. En el text original de la Bíblia, estes dos paraules apareixen més de 800 voltes. Si examines la forma com es traduïx la paraula ànima en les Escriptures, te n’adonaràs que bàsicament pot significar tres coses: 1) persones, 2) animals o 3) la vida d’una persona o d’un animal. Vegem-ne alguns exemples.\nPersones. “En els dies que Noè construïa l’arca [...] uns pocs, és a dir, vuit persones [psykhé], se salvaren gràcies a l’aigua” (1 Pere 3:20). Ací clarament psykhé es referix a persones: Noé, la seua dona, els seus tres fills i les seues tres nores. Un altre exemple el trobem en Èxode 16:16, on es donen instruccions als israelites per a recollir el mannà. Se’ls va dir: “Agafeu-ne [...] segons el nombre de persones [néfeix] que hi ha a cada tenda”. Per tant, la quantitat de mannà a recollir depenia del nombre de persones que componia cada família. Altres exemples de com se sol traduir néfeix i psykhé per “persona” o “persones” són: Gènesi 46:18; Josué 11:11; Fets 27:37 i Romans 13:1.\nAnimals. Al relat de la creació llegim: “Déu digué: —Que les aigües produïsquen sers vius [néfeix] que s’hi moguen i animals alats que volen entre la terra i la volta del cel”. A més, “Déu digué: —Que la terra produïsca sers vius [néfeix] de tota classe: bestioles i tota classe d’animals domèstics i feréstecs. I va ser així” (Gènesi 1:20, 24). En este passatge néfeix es referix a criatures vives com per exemple peixos, animals domèstics i animals salvatges. En altres llocs, néfeix fa referència també a pardals i a altres animals. Comprova-ho a Gènesi 9:10; Levític 11:46 i Nombres 31:28.\nLa vida humana. De vegades néfeix i psykhé també poden significar la vida d’una persona. Vegem com s’ha traduït en estos casos: en Èxode 4:19 Jehovà va dir a Moisés: “Ja són morts tots els qui et volien matar [lit. ‘perseguixen la teua ànima’]”. En una ocasió anterior, Raquel estava donant a llum el seu fill Benjamí i “s’estava morint [lit. ‘se li escapava l’ànima’]” (Gènesi 35:16-19). També, Jesús va usar la paraula psykhé quan va dir: “Jo sóc el bon pastor. El bon pastor dóna la vida [psykhé] per les seues ovelles” (Joan 10:11). Trobaràs uns altres exemples d’este significat per a néfeix i psykhé en 1 Reis 17:17-23; Mateu 10:39 i Fets 20:10.\nUn estudi detallat de la Paraula de Déu et demostrarà que en cap lloc de la Bíblia apareixen les paraules néfeix i psykhé amb adjectius com “immortal” o “etern”. Més bé, apareixen amb l’adjectiu “mortal” (Ezequiel 18:4, 20). De fet, a Levític 21:11 diu: “No s’acostarà a cap cadàver [lit. ‘ànima morta’]”.\nL’ÚS D’“ESPERIT” EN LA BÍBLIA\nVegem ara de quina forma es traduïx “esperit” a les Escriptures. Moltes persones pensen que “ànima” i “esperit” són paraules sinònimes, però eixe no és el cas. L’ús que es dóna en la Bíblia a estes dos paraules deixa clar que són coses ben diferents. En què es diferencien?\nEls escriptors bíblics van gastar la paraula hebrea rúah i la grega pnéuma quan volien dir “esperit”. Les Escriptures per si mateixes indiquen quin significat tenen estes paraules. Per exemple, Salm 104:29 diu de Jehovà: “si els retires l’alé [rúah], expiren i tornen a la pols d’on van eixir”. I Jaume 2:26 explica que “el cos, sense l’esperit [pnéuma], és mort”. En estos versicles les paraules rúah i pnéuma es referixen a allò que dóna vida al cos. És a dir, l’esperit o l’alé de vida sense el qual el cos estaria mort. En els dies de Noé, Déu va dir: “Enviaré el diluvi per fer morir tot el que té alè de vida [rúah] davall del cel: tot el que respira s’ofegarà” (Gènesi 6:17; 7:15, 22). De nou, ací rúah es referix a la força que manté vives totes les criatures.\nL’ànima i l’esperit no són la mateixa cosa. El cos necessita l’esperit igual que una ràdio necessita l’electricitat per a funcionar. Ho voràs encara més clar si penses en una ràdio portàtil. Quan li poses piles i la connectes, l’electricitat emmagatzemada en les piles dóna vida a la ràdio i esta comença a funcionar. Però sense les piles, la ràdio estaria morta. El mateix li passa a una ràdio si la desconnectem de la xarxa elèctrica. Una cosa pareguda fa l’esperit amb el cos, el fa funcionar, però igual que l’electricitat, l’esperit no pot sentir ni pensar. És una força impersonal, però, sense ella, els nostres cossos “expiren i tornen a la pols d’on van eixir”, com va dir el salmiste.\nEclesiastés 12:7 parla de la mort de l’home quan diu: “Abans la pols no torne a la terra, el lloc on era, i l’alé de vida retorne a Déu, ell que l’havia donat”. Quan l’esperit, o l’alé de vida, deixa el cos, el cos mor i torna al seu orige, a convertir-se en pols. De la mateixa forma, l’alé de vida torna al seu orige, a aquell qui el va donar, Jehovà Déu (Job 34:14, 15; Salm 36:10 [36:9 en altres bíblies]). Açò no significa que l’alé de vida se’n vaja cap al cel literalment. Més bé, significa que, per dir-ho d’alguna forma, qualsevol esperança de vida futura per als qui han mort està en mans de Jehovà. Només el poder de Déu pot fer que l’esperit, o l’alé de vida, torne de forma que la persona visca de nou.\nQuin consol més gran saber que això és exactament el que Déu farà per les persones que descansen als “sepulcres”! (Joan 5:28, 29.) Quan el temps de la resurrecció arribe, Jehovà crearà un cos nou a la persona que dorm en la mort i la portarà a la vida insuflant-li l’alé de vida. Eixe dia serà meravellós!\nSi volgueres saber més sobre l’ús de les paraules ànima i esperit en la Bíblia, trobaràs informació molt útil al fullet ¿Qué nos sucede cuando morimos? i en les pàgines 32 a 36 i 136 a 140 del llibre Razonamiento a partir de las Escrituras, editats pels Testimonis de Jehovà.\nCompartix Compartix Què representen l’ànima i l’esperit en la Bíblia?


L'església de Sant Domènec té una façana renaixentista, amb columnes jòniques i cinc nínxols al capdamunt, amb petites escultures i ornamentació de grotescs. L'interior segueix encara la tradició del gòtic català.\nEl col·legi de Sant Jordi i Sant Domènec fou fundat el 1368 pel bisbe Jaume d'Aragó per l'ensenyament de joves. Més tard fou cedit als dominicans.\nEl 1568 li va ser concedit el caràcter d'Estudi General, confirmat per Felip IV el 1645, amb la facultat de concedir graus acadèmics. Funcionà com a tal fins al Decret de Nova Planta (1717).\nArran de l'expulsió dels moriscos (1611) s'utilitzà per a l'educació dels joves de la ciutat. El 1824 fou convertit en seminari conciliar, fins al seu trasllat el 1877, i continuà com a col·legi. Fou seu del centre associat de la Universitat a Distància (1972-1983) i actualment és en fase de restauració i condicionament per a instal·lar-hi els museus municipal, diocesà i de les Terres de l'Ebre, així com l'arxiu municipal.\nLes obres del col·legi de Sant Jaume i Sant Maties foren iniciades el 1564, i no és totalment segur que en fos l'autor el mestre tortosí Miquel Joan Anglès, que hi treballava el 1593. L'església de Sant Domènec fou construïda a despeses del bisbe Juan Izquierdo (1574-85), al mateix temps que el col·legi de Sant Domènec, el portal del qual és datat el 1578.


Presentació Lluis F. Grau\n1. Juny 2.012 Immersió en el 3D La TV i el cine en relleu\n2. Fonaments (I.i) Què passa en el mon real?: Cada ull té el seu propi punt de vista (visió binocular) I això és el que ens permet veure en relleu (La prova de la taronja!!)\n3. Fonaments (I.ii)\n4. Fonaments (I.iii) La distància entre ulls és d’uns 6 cm. (veiem en relleu només les coses properes) Hi ha altres nombrosos paràmetres que també ens permeten calcular la distància: ombres, colors, dimensions\n5. Fonaments (II) En el mon “virtual” (TV, cinema, fotografia... ) el que cal aconseguir per veure en relleu és justament això: Fer arribar una imatge diferent a cada ull (però coherent!!)\n6. 3D pel cine i TV: Què suposa?  En quant a la producció/captació dels continguts  En quant a la visualització/monitorització dels continguts  En quant al transport, transmissió i/o emissió...\n7. 3D pel cine i TV: Què suposa?  En quant a la producció/captació dels continguts  En quant a la visualització/monitorització dels continguts  En quant al transport, transmissió i/o emissió...\n8. Producció en 3D (I)  Posar dues càmeres a cada punt.  Completament iguals, mateixes òptiques i totalment sincronitzades...  Adaptació de pedestals, grues, steady cams, spyder... (rigs)\n9. Producció en 3D (I)\n10. Producció en 3D (I)  Ajustos, distàncies, enfocs...  Puc enganyar a l’ull  Aparició del “estereògraf”  Afecta, evidentment, al monitorat.  Els punts de vista i els moviments de càmera, les transicions són “diferents”  Caldrà mantenir dos fluxos (esquerra i dreta) en tota la resta de la cadena, fins a obtenir el resultat final.\n11. Producció en 3D (II)\n12. Producció en 3D (III) Xerrada força interessant:  http://hiperdef.com/2011/04/ quieres-saber-de-que-va-esto-del-s3d-pol-turrents-y  http://youtu.be/0ohO5f89KW4\n13. Producció en 3D (i IV)  Simulació de 3D:  Per hardware http://www.jvcpro.eu/jpe/video/article.1170.html  Per software: Tridef: http://www.tridef.com/home.html\n14. 3D pel cine i TV: Què suposa?  En quant a la producció/captació dels continguts  En quant a la visualització/monitorització dels continguts  En quant al transport, transmissió i/o emissió...\n15. 3D pel cine i TV: Què suposa?  En quant a la producció/captació dels continguts  En quant a la visualització/monitorització dels continguts  En quant al transport, transmissió i/o emissió...\n16. Visualització en 3D (I)  “Head mounting displays”: Cascos, ulleres...\n17. Visualització en 3D (I bis) “Head mounting displays”, ulleres estereoscòpiques.  Sistemes individuals  Molestos, pesats, incòmodes...  Baixa resolució Associats amb aplicacions de “realitat virtual”: quan gires el cap, canvia el punt de vista\n18. Visualització en 3D (II)  Autoestereoscopia\n19. Visualització en 3D (II bis) Autoestereoscopia  Pantalles i aplicacions “stand alone”  Mercat publicitari  En un document de la UIT del 2.009, es considerava que podia ser una realitat... ...d’aquí a 15 anys!!\n20. Visualització en 3D (III)  Sistema “anaglif”\n21. Visualització en 3D (III bis) sistema anaglif  Es basa en posar juntes les dues imatges (L+R) aplicant filtres de color.  Amb el corresponent filtre invers a cada ull, obtenim la il·lusió que el cervell necessita.\n22. Visualització en 3D sistema anaglif  ‘Pros’:  Ulleres econòmiques (≈ 0,30 €)  Serveixen les pantalles actuals.  ‘Contres’:  Deforma, corromp o degrada la colorimetria original  El ull ha de fer “blancs”  Provoca fatiga...\n23. Visualització en 3D sistema anaglif  Algunes empreses “involucrades”:  “Color Code” http://www.colorcode3d.com/ Home.html  “TriOviz” http://www.trioviz.com/\n24. Visualització en 3D (IV)  Amb llum polaritzada:\n25. Visualització en 3D llum polaritzada\n26. Visualització en 3D llum polaritzada  Com ho podem utilitzar? (#)  Pantalles “polaritzades” (amb doble polarització)  Lineal (horitzontal i vertical)  Circular (sentit horari i anti-horari)\n27. Visualització en 3D llum polaritzada  No desvirtua la colorimetria  Ulleres lleugeres i barates (≈ 1€)  Pantalles de TV cares, i no serveixen les actuals! (≈ 6.000 €)  És el sistema que s’està estenent per moltes sales de cinemes\n28. Visualització en 3D (V)  Amb ulleres “actives”\n29. Visualització en 3D ulleres actives  Un dispositiu envia un senyal de sincronisme (normalment per IR) des de la pantalla a les ulleres  Les ulleres activen un obturador per cada un dels ulls, de manera alternativa.\n30. Visualització 3D ulleres actives  Amb un petit dispositiu afegit, serveixen les pantalles actuals (millor si tenen una velocitat de refresc alt)  Les ulleres són “complexes”: receptor IR, obturador, bateria... I, per tant, un xic més cares (≈ 30€ a 200€)  És el sistema pel qual estan apostant la majoria de fabricants de TV: Samsung, Sony, Panasonic, LG...\n31. Visualització 3D “ulls actius (??!!)” Una nova manera d’aconseguir-ho.... (#)\n32. Visualització 3D  Anem a veure com estem de visió 3D “VICTOR”\n33. 3D pel cine i TV: Què suposa?  En quant a la producció/captació dels continguts  En quant a la visualització/monitorització dels continguts  En quant al transport, transmissió i/o emissió...\n34. 3D pel cine i TV: Què suposa?  En quant a la producció/captació dels continguts  En quant a la visualització/monitorització dels continguts  En quant al transport, transmissió i/o emissió...\n35. Transmissió / Emissió en 3D  Sistema “anaglif”:  No cal fer res en especial. La imatge a emetre és la barreja cromàtica de les dues imatges origen.  En principi l’únic problema pot estar amb els codificadors/moduladors. En definitiva, amb la compressió del senyal.  Amb tots els demés sistemes:  Cal moure, emmagatzemar, distribuir i fer arribar a destí DOS senyals (esquerra + dreta).  O bé doblem el canal (??) o...\n36. Transmissió / emissió en 3D sistemes “frame compatibles”  Side by side:  Line by line\n37. Transmissió / emissió en 3D sistemes “frame compatibles”  Sequència de camps  “A dalt i a baix”  Checkerboard\n38. Transmissió / Emissió en 3D sistemes de “codificació millorada”  2D + ‘z’ (2d plus depth: al frame corresponent a la imatge en 2D se li adjunta un mapa de profunditat, en l’escala de grisos.  Presenta un augment del ample de banda “limitat” (entre un 5 i un 20% més)  És bastant complicat generar el mapa de profunditat, en temps real, a partir de les dos imatges (left + right) (#)\n39. Transmissió / Emissió en 3D sistemes de “codificació millorada”  2D + ‘δ’ (2d plus delta)\n40. Transmissió / Emissió en 3D sistemes de “codificació millorada”  És un “afegit” al estándard MPEG 4/H.264 AVC, dins de l’extensió Multiview Video Coding (MVC)  Utilitza entre un 30% i un 60% d’ample de banda extra.  Es compatible cap avall (es pot veure en 2D).\n41. EXEMPLE  Molinet ”castellers”  Promo de la pel·lícula “ENXANETA”\n42. Lluís F. Grau